Referat fra generalforsamling mandag d. 11.03.19 på Ballerup Rideklub

Tilstede fra bestyrelsen: Camilla, Julie, Alex, Ann, Sidse, Pernille og Mette

Antal stemmeberettiget medlemmer: 49

Antal ikke stemmeberettiget medlemmer: 3

1. Valg af dirigent: Alex Fraenkel valgt.

Oplyser at dagsorden ikke er indkaldt rettidigt. Ifølge vedtægter tilgængelig 14 dage før. Dagsorden og indkomne forslag er offentliggjort 13 dage før. Det bemærkes at dagsorden for generalforsamling fremgår af vedtægterne der altid er tilgængelige på klubbens hjemmeside.

Der er ingen indvendinger af medlemmer i fremmøde på generalforsamlingen til at afvikle generalforsamling og behandling af forslag som planlagt.

1. Bestyrelsen aflægger beretning, v. Mette Gade
   1. Se bilag 1
2. Det reviderede regnskab foreligger til godkendelse:
   1. Regnskab gennemgået v. kasserer Julie Bjerg Hynne.
      1. Større indkøb af bl.a.: Nye fodersiloer, ny bund i det store ridehus, ny harve, ny traktor, 4 nye bokse.

Regnskabet er godkendt.

* 1. Budget 2019;
     1. Der er budgetteret med underskud næste år. Store investeringer ifht. ombygning af A+B-stald, bokse mod parkeringen og nye sygebokse. Ny vaskemaskine + tørretumbler med forventet leasingaftale over 5 år. Solarium er indkøbt, monteres i A-stald på en af de nye striglepladser (HorseTrainer) møntboksen følger, pris fastholdes.
     2. Såfremt underskuddet realiseres, er der taget højde for dette ifht. egenkapital.
     3. Fremtiden; i proces med undersøgelse for mulighed for en ”walker”. Fortsat plan om ny skridsikker belægning når ombygning er afsluttet.

Budget er godkendt.

1. Fastsættelse af medlemskontingent, godkendelse af øvrige kontingenter:
   1. Nuværende kontingenter bibeholdes.
2. Forslag:
   1. Forslag om frivilligt arbejde fremlægges, bilag 2. (OBS: forslaget er ikke et forslag om vedtægtsændring).
   2. Diverse kommentarer før afstemning:
      1. Bekymring vedr. tvang. Vi kommer til at mangle velvillige frivillige hænder.
      2. Timeprisen er høj – såfremt man ikke har mulighed for at byde ind eks. i weekender pga. arbejde.
      3. Mister vi indtjening på rideskolestævnet ved at stemme på forslag 2, ønske om at indskrive at rideskolestævnerne holdes udenom dette.
      4. Bekymring for at man afvikler sine timer først på året, og der dermed vil komme stor mangel sidst på året (set ved andre klubber).
      5. Ønske om dialog, om hvad penge fra overskuddet går til, og hvorvidt der er mulighed for indflydelse.
      6. Ønske om vi skal diskutere antallet af stævner, såfremt det kan nedbringe antallet af timer.
   3. Afstemning, der kan stemmes på forslag 1/forslag 2/forkaste begge forslag.
   4. Resultat af afstemning: Forslag 1 fik 12 stemmer, Forslag 2 fik 22 stemmer, Forslag 3 fik 15 stemmer, 3 blanke
      1. Forslag 2 vedtages, med notering af at rideskolestævner ikke indgår.
3. Valg af formand.
   1. Camilla Jellesmark stiller op under GF – valgt for 2 år.
4. Valg af kasserer.
   1. Julie Hynne Bjerg – valgt for 1 år. (da der både er valg af formand & kasserer samme år).
5. Valg af bestyrelsesmedlemmer og suppleanter:
   1. Sidse Schøler Jakobsen, best.medlem, valgt for 2 år (rideskole)
   2. Ann Lyngberg Mortensen, best.medlem, valgt for 1 år (pensionær)
   3. Pernille Knudby Skude, best.medlem, valgt for 2 år (pensionær)
   4. Katrine Brinch Mohr, best.medlem, valgt for 2 år (penisonær)
   5. Alex Fraenkel, best.medlem, valgt for 2 år 2018, ikke på valg (pensionær)
   6. Mette Søgren Gade, valgt som suppleant for 1 år (pensionær)
   7. Mette Augustesen, valgt som suppleant, valgt som suppleant for 1 år (pensionær)
6. Valg af juniorrepræsentanter: Ingen opstillede.
7. Valg af 2 revisorer og en revisorsuppleant
   1. Lisbet Johnsen valgt som revisor
8. Evt:
   * 1. Cykelparkering, ordentlig opbevaring af cykler, opfordring til at alle cykler parkeres vedrytterstue/det store ridehus. Evt. behov for indkøb af ekstra cykelstativ.
     2. Såfremt man oplever at ”udefrakommende” ryttere parkerer ved Parkeringen i forb. med stævner – kontakt sekretariatet. Betonblokkene generer dog også egne ryttere der prøver at komme afsted.
     3. Dressurundervisning om søndagen, såfremt Stine ej længere har mulighed for dette – kan der da tilbydes anden underviser, dette undersøges.
     4. Spand til opsamling af sten ved springbanen, ønske om dette, det undersøges nærmere.

BILAG 1: Bestyrelsens beretning.

1. Økonomi

Regnskabet giver et overskud på 29.241 kr. og bestyrelsen betragter resultatet som ønsket.

Regnskabsaftalen med Soulbusiness er opsagt pr. 1/7.

1. Drift og personale

Året startede med en stor arbejdsulykke hvor Jørgen blev alvorlig skadet, det havde stor påvirkning på driften.

Der er ansat en ny daglig leder Maria. Hun har fremadrettet ansvaret for alt stald/fold/kontor/rideskolepersonale. Jørgen vil fremadrettet referere til den daglige leder. Den første tid er Maria i gang med at observere nuværende rutiner og arbejdsgange og rapportere sine observationer og mulige forbedringsforslag til bestyrelsen.

Stald/foldpersonalet er relativt konstant og velfungerende.

Lisa er 12/3 tilbage efter sit sidste skoleophold og er uddannet dyrepasser 01.01.2020.

Bestyrelsen henstiller til at personalet skal have lov til at holde fri når de ikke er på arbejde.

1. Rideskolen

Cathrine er stoppet og har fundet nye udfordringer. Bestyrelsen takker for hendes store indsats. Stor tak til Elise, Amalie og underviserne som har trådt til og hjulpet i Cathrines fravær i den seneste periode.

En del udskiftning af undervisere og heste er der sket i den forgangne periode.

Maria har til opgave at få indkøbt en ny hest her i starten af året og i øvrigt gøre sine observationer på driften af rideskolen.

Elevcup, rideskolestævner, ryttermærker, ridelejr og Duft af pony er blevet afviklet. Voksenridelejren blev desværre aflyst sidste år.

1. Samarbejde med kommunen og 2020 projektet

Bestyrelsen og især 2020 udvalget har i det forløbne år haft et rigtig godt samarbejde med Ballerup Kommune. Samarbejdsgrundlaget og driftaftalen forløber som planlagt uden de store udfordringer, dog skal vores 5 årige driftaftale genforhandles i år. Der er ligeledes et godt samarbejde mellem vores administrative personale og Kommunen og vi får ansøgt om de bevillinger/aktivitetstilskud som vi er berettiget til.

Kommunen har bevilliget 2,5 mio. dkr. til etablering af ny stald.

Der er desuden bygget 4 store nye bokse, der er blevet 2 bokse færre nede bagved og de andre er blevet større. Ombygning af B-stalden påbegyndes 18/3.

Nedrivning og opbygning af ny stald (21 bokse, striglepladser, vandspiltov, foderrum og sadelrum, nyt solarium.)

Striglepladser vil blive genetableret i A-stalden og Lafittes boks forventes genetableres som sadelrum.

KÆMPE TAK TIL 2020 UDVALGET og især Trine, Sidse og Alex som har lavet en KÆMPE indsats.

Hvis vi ser os omkring er det primært den udvendige bygningsvedligeholdelse der halter, hvilket er Ballerup Kommunes ansvar. Kommunen er bekendt med bygningernes tilstand.

1. Isolationsbokse / kværke

Endnu et år uden kværkeudbud på BAL – Bestyrelsen tager det meget seriøst og det er rigtig dejlig at vores forbyggende indsats virker. Årlig nedvaskning og desinficerende af staldene, ligesom der nu kræves tro og love erklæringer fra alle nytilkomne.

Bestyrelsen har også budgetteret med nye isolationsbokse, da de nuværende ligger for tæt på vores nye røde bokse bag det lille ridehus. Løsning er dog endnu ikke fundet.

Det er også rigtig dejligt at medlemmerne er så opmærksomme og deler opslag når staldene omkring har udbrud.

1. Stævner

Afholdelse af stævner er en meget vigtig budgetteret indtægtskilde for klubben og det er med stor glæde, at vi i det forgangene år har kunne gennemføre en række gode stævner. Det tæller de 2 årlige og altid succesfulde rideskole-stævner, flere distriktsstævner i både spring og dressur, hvor vi bl.a. afholdte vores store succesfulde 40 års jubilæums stævne sidste sommer.

Desværre blev sidste stævne aflyst pga. dårlig bund, men det er nu udbedret .

Championat vindere fundet og reglerne revideret. Desværre blev der ikke fundet staldmestre for spring i 2018. I år vil reglerne blive revideret, så der i staldmesterskabet for spring i år kompenseres for sværhedsgraden. De revideret regler bliver kommunikeret snarest.

1. Kommunikation

52 gange det forgangne år er der kommunikeret til medlemmerne via hjemmesiden. Der er afholdt medlemsmøder, foruden de møder der har været afholdt under de forskellige udvalg (løbefolde, ombygning etc), hvor medlemmerne også har deltaget. FB er flittigt anvendt til kommunikation i de forskellige grupper.

Der henstilles til at man overvejer hvem kommunikationen er rettet til inden man skriver dvs. opslag. Og husker at benytte penisonær-gruppen til information rettet til pensionærer.

1. Folde

Den meget tørre sommer var en udfordring.

Vi håber på at vi kan tromle foldene og så græs i år – Jørgen er igang med at indhente tilbud.

1. Ny bund

Alle huskes på regler for opsamling af klatter. Den nye bund kræver ekstra vand, vi undersøger aktuelt muligheden for ny timer til vandingsanlæg.

1. Diverse

Af andre tiltag og hændelser gennem den sidste bestyrelsesperiode skal nævnes:

* Der er gennemført en arbejdsdag
* Udarbejdelse af Fold app
* Foder siloer og udskiftning af foder til PAVO
* 40 års jubilæumsfest
* Nyt solarium
* Ny traktor
* Ekstra wrap/hø nytårsaften – tak til de villige som delte det ud

1. Konklusion

Bestyrelsesperioden 2018/2019 har på mange måder været et omtumlet år, men klubben har på trods af det præsteret en række flotte resultater. Der er grund til at fortsætte en forholdsvis stram omkostningsstyring, så vi har penge til at foretage de forventede 2020 ændringer. Der er masser af aktiviteter som der skal udvikles videre på og der er ting vi alle kan gøre bedre.

Sidst, men ikke mindst vil vi gerne minde jer alle om at sidde i bestyrelsen er et stykke frivilligt arbejde, og I skal vide, at ingen af os sidder der med andre motiver end, at vi bevarer en dejlig rideskole – også med en god stemning - og det har vi alle et medansvar for.

Bilag 2

Forslag 1:

Alle pensionærer og parter på rideskoleheste skal deltage med interessetimer på Ballerup Rideklub. Pensionærer skal deltage med mindst 30 timer årligt pr. opstaldning. Interessetimer kan lægges af de medlemmer af BAL som er tilknyttet opstaldningen. Parter på rideskoleheste skal deltage med mindst 8 timer årligt pr. part. Interessetimer kan lægges af parten eller familie medlemmer.

Interessetimer er deltagelse i bestyrelsesarbejde, udvalgsarbejde, hjælp ved stævner, hjælp ved arbejdsdage arrangeret af bestyrelsen, eller andre aktiviteter på BAL igangsat af et udvalg eller bestyrelsen.

Såfremt den enkelte pensionær eller part ikke deltager med mindst ovenstående interessetimer betales årligt 200 kr. pr. time som ikke er udført.

Forslag 2:

Det forventes at medlemmer af BAL deltager med interessetimer til fx bestyrelsesarbejde, udvalgsarbejde, hjælp ved stævner, hjælp ved arbejdsdage arrangeret af bestyrelsen, eller andre aktiviteter på BAL igangsat af et udvalg eller bestyrelsen for

• at der kan afholdes aktiviteter til glæde for klubbens medlemmer

• at der afholdes stævner, hvor indtægten går til forbedringer af forhold

• at der afholdes stævner der medvirker til at holde priserne på opstaldningslejen og rideskolen nede

De medlemmer af BAL som deltager med interessetimer kan starte til klubbens egne stævner gratis, såfremt der er deltaget med mindst 4 interessetimer på stævnet. (Rideskolestævner er undtaget denne regel). Ryttere der starter ved BAL’s egne stævner forpligtiger sig til at hjælpe under stævnet. Sker dette ikke, kan rytteren ikke deltage i BAL’s championat jf. championat regler.

Det gøres i meget større grad synligt

• hvad indtægten fra stævnerne har været og hvad pengene går til

• hvordan indtægten er medvirkende til at holde priserne nede

• hvilke aktiviteter der har været afholdt, hjælpere takkes, og i særlige tilfælde belønnes

Aktiviteter hvor der ikke findes tilstrækkeligt med hjælpere, og der derved lægges et urimeligt stort arbejde hos få, aflyses.